SPALI อวดคอนโดฯพระราม 8 ยอดขายทะลุเป้า หลังเปิดจองเพียง 3 วัน
SPALI เปิดเผยว่า บริษัทได้เปิดตัวโครงการคอนโดมิเนียม ศุภาลัย ซิตี้ รีสอร์ท พระราม 8 เมื่อวันที่ 29-31 ก.ค.ที่ผ่านมา เปิดจองเพียงแค่ 3 วัน สามารถกวาดยอดขายทะลุเป้า โดยทำยอดขายได้กว่า 96% มูลค่ากว่า 1,150 ล้านบาท
2 ส.ค. 2559

นายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า บริษัทได้เปิดตัวโครงการคอนโดมิเนียม ศุภาลัย ซิตี้ รีสอร์ท พระราม 8 เมื่อวันที่ 29-31 ก.ค.ที่ผ่านมา เปิดจองเพียงแค่ 3 วัน สามารถกวาดยอดขายทะลุเป้า โดยทำยอดขายได้กว่า 96% มูลค่ากว่า 1,150 ล้านบาท
โดยในวันเปิดตัวได้รับความสนใจจากกลุ่มลูกค้าจำนวนมากเข้ามารอคิวเยี่ยมชมโครงการตั้งแต่ช่วงเช้าก่อนเปิดขายอย่างเป็นทางการ พร้อมกับตัดสินใจจับจองเป็นเจ้าของห้องชุดในโครงการแห่งนี้
 
 